Modul
Vsebina
Kazalo 🔎︎

# Dogodkovno vodeni makri

Ta odsek opisuje, kako lahko dodelite programe v Basicu dogodkom v programu.

Makro je mogoče izvesti samodejno, ko v programski opremi pride do nekega dogodka, če želeni makro dodelite dogodku. Naslednja tabela vsebuje pregled dogodkov v programu in na kateri točki se dodeljeni makro izvede.

Dogodek | Dodeljeni makro se izvede ...
Zaženi aplikacijo | ... potem ko se je aplikacija LibreOffice začela.
Zapri aplikacijo | ... preden se aplikacija LibreOffice zaključi.
Ustvari dokument | ... potem, ko je program ustvaril nov dokument z Datoteka – Nov ali z ikono Nov.
Odpri dokument | ... potem, ko je program dokument odprl z Datoteka – Odpri ali z ikono Odpri
Shrani dokument kot | ... preden program dokument shrani pod navedenim imenom (z Datoteka – Shrani kot ali z Datoteka – Shrani ali z ikono Shrani, če ime za dokument še ni določeno).
Dokument je bil shranjen kot | ... potem ko program dokument shrani pod navedenim imenom (z Datoteka – Shrani kot ali z Datoteka – Shrani ali z ikono Shrani, če ime za dokument še ni določeno).
Shrani dokument | ... preden program dokument shrani z Datoteka – Shrani ali z ikono Shrani, če ime za dokument še ni določeno.
Dokument je bil shranjen | ... potem ko je program dokument shranil z Datoteka – Shrani, ali z ikono Shrani, če je ime za dokument že bilo navedeno.
Dokument se bo zaprl | ... preden se dokument zapre.
Dokument je zaprt | ... potem, ko se je dokument zaprl. Pomnite, da do dogodka »Shrani dokument« lahko tudi pride, če se dokument shrani, preden se ga zapre.
Aktiviraj dokument | ... potem, ko se je dokument prestavil v ospredje.
Deaktiviraj dokument | ... potem, ko se je v ospredje prestavil kak drug dokument.
Natisni dokument | ...potem ko se je pogovorno okno Natisni zaprlo, vendar preden se začnem z dejanskim procesom tiskanja.
Napaka med izvajanjem kode v JavaScriptu | ... kadar pride do napake pri izvajanju kode v JavaScript.
Natisni tipska pisma | ...potem ko se je pogovorno okno Natisni zaprlo, vendar preden se začnem z dejanskim procesom tiskanja. Ta dogodek se sproži za vsako natisnjeno kopijo.
Spreminjanje števila strani | ... kadar se število strani spremeni.
Sporočilo sprejeto | ... če je bilo sprejeto sporočilo.

## Dodelitev makra dogodku

1. Izberite Orodja – Prilagodi in kliknite zavihek Dogodki.

2. V seznamskem polju Shrani v izberite, ali naj bo dodelitev veljavna globalno ali le v trenutnem dokumentu.

3. Izberite dogodek iz seznama Dogodki.

4. Kliknite Makro in izberite makro, ki naj bo dodeljen izbranemu dogodku.

5. Kliknite V redu, da dodelite makro.

6. Kliknite V redu, da zaprete pogovorno okno.

## Odstranjevanje dodelitve makra dogodku

1. Izberite Orodja – Prilagodi in kliknite zavihek Dogodki.

2. Izberite, ali želite odstraniti globalno dodelitev ali dodelitev, ki je veljavna samo v trenutnem dokumentu, tako da izberete možnost v seznamskem polju Shrani v.

3. V seznamu Dogodki izberite dogodek, za katerega hočete dodelitev odstraniti.

4. Kliknite Odstrani.

5. Kliknite V redu, da zaprete pogovorno okno.