Modul
Vsebina
Kazalo 🔎︎

# Oštevilčevanje poglavij

Določi obliko številk in hierarhijo za oštevilčevanje poglavij v trenutnem dokumentu.

Za dostop do tega ukaza ...

Izberite Orodja – Oštevilčevanje poglavij

Oštevilčevanje poglavij je vezano na sloge odstavka. Privzeto se slogi odstavka »Naslov« (1-10) uporabijo za ustrezne številčne ravni poglavij in orisa (1-10). Če želite, lahko številčnim ravnem orisa dodelite različne sloge odstavka.

Če želite oštevilčene naslove, uporabite ukaz Orodja – Oštevilčevanje poglavij, da slogu odstavka dodelite oštevilčevanje. Ne uporabite ikone Oštevilčevanje v orodni vrstici Oblikovanje.

Če želite poudariti prikaz številk orisa in poglavij na zaslonu, izberite Pogled – Senčenja polja.

## Oštevilčevanje

V trenutnem dokumentu določi obliko številke in hierarhijo za oštevilčevanje poglavij.

## Položaj

Nastavijo se možnosti zamika, razmika in poravnave za oštevilčen ali označen seznam.

## Oblika

Shrani ali naloži obliko številk poglavja in orisa. Shranjena orisna oblika številk je na voljo vsem dokumentom z besedilom.

Gumb Oblika je na voljo samo za oštevilčevanje orisa in poglavij. Za sloge oštevilčenih ali označenih seznamov spremenite sloge seznama za odstavke.

### Neimenovano 1 – 9

Izberite vnaprej določen slog oštevilčevanja, ki ga želite uporabiti za izbrano raven orisa.

### Shrani kot

Odpre pogovorno okno, kjer lahko shranite trenutne nastavitve izbrane ravni orisa oz. poglavja. Nastavitve lahko naložite tudi iz drugega dokumenta.

### Shrani kot

Kliknite na slog seznama in nato vnesite ime za slog. Številke ustrezajo ravni orisa, v kateri so uporabljeni slogi.